Risto Pelkonen

Risto Lauri Agathon Pelkonen (s. 19. elokuuta 1931 Iisalmi) on suomalainen lääkäri. Hän on arkkiatri, ja hänelle on myönnetty professorin arvonimi. ==Henkilöhistoria ja ammattiura== Pelkonen syntyi lääkäri-isä Erkki Pelkosen ja sairaanhoitajaäiti Aune Liuksialan perheeseen. Lapsuudessaan hän asui jonkin aikaa Helsingin Naistenklinikalla, jossa hänen isänsä työskenteli ylilääkärinä. Sodan aikana hän toimi juoksupoikana Parikkalan sotilassairaalassa, ennen kuin hänet lähetettiin sotalapsena Ruotsiin. Ylioppilaaksi Pelkonen kirjoitti vuonna 1950 Helsingin Suomalaisesta Yhteiskoulusta, valmistui lääketieteen lisensiaatiksi 1958 ja väitteli lääketieteen ja kirurgian tohtoriksi Helsingin yliopistossa vuonna 1963. Hänen puolisonsa vuodesta 1957 on Riitta Kristiina Taivainen. Vuosina 1964–1972 Pelkonen työskenteli Jälleenvakuutusyhtiö Varman asiantuntijalääkärinä ja vuosina 1972–1996 ylilääkärinä. Hän erikoistui sisätautien ja endokrinologian erikoislääkäriksi ja työskenteli pääosan lääkärin urastaan Helsingin yliopistollisessa keskussairaalassa. Pelkonen oli eläkkeelle jäämiseensä asti Helsingin yliopistollisen keskussairaalan osastonylilääkärinä vuosina 1981–1994. Vuodesta 1967 hän oli Helsingin yliopiston lääketieteellisen tiedekunnan sisätautiopin dosentti, professorin arvonimi hänelle myönnettiin vuonna 1990. Pelkonen on ollut vuodesta 1995 Suomen kahdestoista arkkiatri. Pelkonen valittiin vuonna 2001 Helsingin yliopiston vuoden alumniksi.Helsingin yliopisto. Arkkiatri Risto Pelkonen vuoden alumni 7.11.2007, viitattu 26.10.2007 Pelkonen oli hallituksen asettaman sovittelulautakunnan puheenjohtajana Tehyn työkiistassa 2007 ja oli mukana luomassa sovitteluehdotusta, joka hyväksyttiin. Mediuutisten vuoden 2008 kyselyssä lääkärit arvostivat Pelkosen tärkeimmäksi vaikuttajaksi. Pelkonen vastustaa terveyspalvelujen yksityistämistä huomauttaen yksityisillä sektoreilla pääasian olevan rahanteossa potilaiden terveydestä huolehtimisen sijaan. Yksityiset sairaalat eivät myöskään tee tutkimusta. Pelkonen kyseenalaistaa kilpailuttamisen toimivuuden terveysalalla huomauttaen, ettei terveyspalveluja voi mitata yhtä yksinkertaisesti kuten siivouspalveluja.Huomenta Suomi 2.2.2009 Pelkosen mukaan on olemassa runsaasti kansainvälistä tietoa, jonka mukaan yksityistämisellä, kilpailuttamisella ja yhtiöittämisellä ei paranneta terveydenhoidon laatua eikä tehdä terveydenhoitoa halvemmaksi. == Kunnianosoituksia == * Suomen leijonan ritarikunta (Suomi, 2021) Suomen Kulttuurirahasto myönsi Pelkoselle vuonna 1991 tunnustuspalkinnon "tutkimuksen tuloksista tiedottamisen innostavasta edistämisestä".Mitä Missä Milloin, Kansalaisen vuosikirja 1992, s. 54. Helsinki: Otava, 1991. Vuonna 2010 Pelkonen sai Itä-Suomen yliopiston ja Savon Sanomien myöntämän Saima-mitalin. Vuonna 2012 Tapaseura valitsi Risto Pelkosen Vuoden käyttäytyjäksi. Pelkonen on ollut Suomalaisen Tiedeakatemian jäsen vuodesta 1992. ==Risto Pelkosen palkinto== Tampereen Lääkäriseura r.y. ja Tampereen lääkäripäivät perustivat Arkkiatri Risto Pelkosen palkinnon vuonna 2007. Palkintona toimiva Pirkko Nukarin veistämä pikkutikkapatsas myönnetään lääkärin työn tiedollista, taidollista ja ihmisläheistä sisältöä merkittävästi edistäneelle lääkärille. Palkinnon ovat saaneet: * 2007: Juha Hernesniemi, Helsingin yliopiston neurokirurgian professori * 2008: professori Veikko Aalberg, nuorten mielenterveyden hyväksi tehdystä työstä * 2009: Anna-Liisa Karvonen, gastroenterologi * 2010: Tari Haahtela, Hyksin allergialääkäri * 2011: Jari Sinkkonen, Turun yliopiston lastenpsykiatrian dosentti * 2012: Eija Kalso, kipututkija * 2013: Ilkka Kunnamo, yleislääketieteen erikoislääkäri * 2014: Timo Sane, Hyksin sisätautien ja endokrinologian erikoislääkäri, diabeteshoidon edistämisestä * 2015: Matti Uhari, lastenlääkäri * 2016: Johanna Mäenpää, Tampereen yliopiston synnytys- ja naistentautiopin professori ja naistenklinikan ylilääkäri * 2017: Eero Hirvensalo, ylilääkäri, professori * 2018: Kaarlo Simojoki, A-Klinikkasäätiön ylilääkäri * 2019: Juhani Eskola, THL:n entinen pääjohtaja *2021: Pekka Louhiala, professori *2022: Jaana Syrjänen, Tampereen yliopistollisen sairaalan infektioyksikön ylilääkäri *2023: Pekka Mäntyselkä, Itä-Suomen yliopiston yleislääketieteen professori ja ylilääkäri ==Lähteet== ==Aiheesta muualla== * * Arkkipiispalla vieraana Risto Pelkonen: Lääketiede ja ihmiskuva (äänitallenne, 2006). * Pelkonen, Risto: Kuolinhoito tapahduttava potilaan ehdoilla (äänitallenne, 2007). * Pelkonen, Risto: Lääkäri ei pelasta henkeä, vaan elämää. Savon Sanomat 12.5.2010. Luokka:Arkkiatrit Luokka:Suomalaiset professorin arvonimen saaneet Luokka:Suomalaiset lääkärit Luokka:Kuvituspyynnöt Luokka:Vuonna 1931 syntyneet Luokka:Elävät henkilöt